PROKAL.CO, Kada katuju rigat, tapi kada hakun manjaga kabarsihan. Kaya itu kalakuan kekanakan wayah ni. Nang kaya itu jua Mamat -ngaran asal sambat nang manulis haja wal lah-.
Kekanak sikung ni paling anti nang ngarannya rigat. Kada kawa talihat rigat, Mamat nang kesah pambarsih tu rancak handak tamuntah.
Apalagi salain rigat jua bebau busuk. Amun sakali tacium kada handak lagi, tapi Mamat langsung tamuntah nang kada ampih-ampih.
Tapi Amat bisi cara amun bedapat wan wadah nang rigat kayak itu. Model WC wadah paling rigat wan bebau di sakulah Mamat.
Kabujuran hari tu Mamat handak bakamih. Inya tulak ka WC mambawa hibak tisuh. Behimat lantai WC nang rigat dilapisi Mamat lawan tisuh tu.
Kada parduli setumat haja nang penting Mamat kada telihat WC nang rigat.
Bau busuk WC bakas kekawalannya bekamih kada disambur kada tacium lawan Mamat nang rupanya bedulu manutup hidung lawan kapas nang dipakai manyumbat lubang hidung.
Kalakuan Mamat tu pasti maulah tekutan. Nah kabujuran WC nang dipakai Mamat bekamih tu sebutingannya WC nang baik. Kabujuran jua guru Mamat handak bakamih jua.
Kada kawa menahani handak bakamih, gurunya tu bahimat mengetok lawang WC.
"Uy siapa di dalam lakasi," kuciak gurunya tu lawan mengetok lawang.
"Stumat pang. Unda hanyar ja bekamih," sambat Mamat manjanguk kapala lalu lawang.
Malihat hidung Mamat dibari kapas, takuciak guru Mamat bukah tekutan kada jadi bakamih sabab bedulu takamih di selawar.(oke/beb)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn